KLUBI 700
Joomine, kanepi tõmbamine, tablettide tarbimine.
Shay läks enam-vähem oma narkodiilerist isa jälgedes.
Peagi oli ta heroiini lõksus
ja teda ootas ees 22-aastane vangistus.
Mis aga juhtus seal vangikongi põrandal
selle lootusetu sõltlasega
ja kuidas ta vaid hetkega oma narkosõltuvusest vabaks sai?
Saate kohe teada.
See röövib sinult igasuguse inimlikkuse,
nii et sa peaaegu ei tunnegi end enam inimesena.
Ainus, mis aitab sul veel veidigi iseennast taluda,
on see sama asi, mis sind tegelikult hävitab.
Narkootikumid valitsesid 10 aastat Shay elu,
mil ta püüdis tulla toime hüljatustunde- ja reetmisega,
omamata mingitki lootust tuleviku suhtes.
Teadsin, et võin surra selle kõige tõttu.
Shay oli üles kasvades populaarne.
Hea õpilane ja sportlane, kellel olid armastavad vanemad
ja kes pidas oma isa kõige kõigeks.
Mu isa tekitas minus enesekindlust.
Tundsin end võimeka-, targa-, iseseisva- ja tugevana.
Kuid isa tutvustas Shay'le ka eluviisi, mis peaaegu hävitas ta.
Kõik algas sellest, kui Shay käis 7. klassis
ja politsei kammis nende kodu läbi, otsides narkootikume.
Nad ei leidnud midagi
ja vanemad veensid Shay'd, et tegu oli eksitusega.
Koolis aga levisid süüdistused ja pilkamine sellest hoolimata.
Kaitsmaks oma isa mainet,
ründas Shay igaüht, kes talle vastu juhtus.
13-aastaselt sai ta oma esimese kriminaalsüüdistuse.
Tahtsin olla kõva kuju
ja jätta mulje, et mulle juba liiga ei tehta.
Nii läksingi füüsiliselt inimestele kallale,
kui nad julgesid mulle midagi öelda.
Seesmiselt oli tal täiega valus.
Kui aga Shay'l oli käsil keskkooli esimene aasta,
arreteeriti ta isa
narkootikumide omamise ja müümise eest.
Nüüd oli selge, et kõik süüdistused vastasid tõele.
Kuigi isa sai vaid 11-kuulise karistuse,
varises Shay maailm kildudeks.
Leinasin oma isa, isegi, et ta oli vaid ajutiselt ära.
Noore neiu jaoks oli see aga šokeeriv.
Olime kohe kindlasti harjunud oma kindla pere dünaamikaga,
mis muutus vaid hetkega.
Shay püüdis mingil hetkel isegi enesetappu teha.
Püüdsin põgeneda kurbuse eest,
mida mu pere purunemine kaasa tõi
ja tundega, et ma nagu ei kuulu enam kuhugile.
Püüdes leida oma kohta,
hakkas Shay jooma, kanepit suitsetama
ja tablette neelama.
Ühtlasi jäi ta 17-aastaselt rasedaks, saades poja.
Ta jättis peagi oma poiss-sõbra, poja isa maha,
sest too muutus vägivaldseks.
Peagi aga tõstis pead veelgi suurem probleem,
kui Shay avastas,
et peale keisrilõiget saadud valuvaigistid
summutasid ka ta emotsionaalset valu.
2 aasta jooksul muutus ta oopiumi sõltlasest heroiini sõltlaseks.
Ma ei pidanud mõtlema sellele, mida ma teen.
Ma ei pidanud tundma end süüdi.
See tuimestas mu kõige täiega.
20'ndate eluaastate alguses müüs Shay narkootikume
ja käis mitmete rikkumiste tõttu vanglast sisse-välja.
Vanglast sisse-välja käimine sai minu jaoks normaalsuseks
ja ma ei uskunud,
et inimesed võiks eales narkootikumidest vabaks saada.
25-eluaastaks oli Shay elanud üle lugematul hulgal üledoose
ja mitmeid enesetapu katseid.
Ühtlasi oli ta lapse hooldusõigus läinud üle ta emale ja õele.
Tundsin, et mul pole vähimatki põhjust olla siin maa peal.
Mul polnud mingit indu saada kaineks ja paremaks.
Kasvõi oma poja heaks.
Mul polnud mingit lootust.
Shay arreteeriti narkootikumide tõttu taas 2015. a. oktoobris
ja teda ootas ees 22-aastane vanglakaristus.
Arvasin, et mu elul on kriips peal.
Et sealt pole enam mingit tagasiteed
ja nii mööduvadki mu järgmised 20 aastat.
Oodates kinnipidamiskohas kohust, hakkas Shay käima AA-kogunemistel.
Ühtlasi kohtas ta üht tüdrukut,
kellega oli varem uimasteid tarbinud, kuid kes nüüd oli kaine.
Ta oli kohanud kedagi erilist, kelle nimeks oli Jeesus.
Ta aitas mul paluda palve,
mille käigus andsin oma elu üle Jumalale,
et sünniks Tema tahe, mis iganes see on.
Sellise palve ma palusingi,
andes oma elu Jumalale.
Mu vabanemine narkootikumidest oli kohene.
Niipea, kui kutsusin Jumala oma südamesse
seal vangikongi põrandal,
kadus mu tahe uimasteid tarbida täiesti.
Ma pole sellest ajast saati kasutanud mingeid uimasteid
ega tahagi seda teha.
Kogen õnne ja rõõmu ilma nendetagi.
Parandades meelt kõigist oma tegudest,
leidis Shay ka Jumala andestuse ja tingimusteta armastuse.
Mu sees pole enam seda tühimikku,
mis januneks maailma tähelepanu ja armastuse järele.
Saan selle ainuüksi Jumalalt.
Ma tean, kust mu rõõm ja identiteet lähtuvad.
Ma tean, kes ma olen.
Shay vabastati vanglast peale 2-aastast istumist
ja ta edasine elu oli edukas.
Ta sai tagasi lapse hooldusõiguse oma poja üle
ja on täna ka abielus, kasvatades kärgperet.
Nad juhivad üheskoos eluterve käitumise keskust,
kus nad aitavad sõltuvustega võitlevaid inimesi.
Shay aitab ka üle poole miljoni inimese,
kes järgivad teda Facebookis lehel "Vanglast eesmärgini".
Ta kuulutab kõigile, et Jumal on uute võimaluste Jumal.
Kõik, millest läbi läksin, oli Tema nime auks.
Temas on lootust.
Inimesed tulevad sellest välja ja nende elud muutuvad.
Jumal võib õnnistada sind.
Millest iganes ka täna unistad -
Jumal võib korrutada selle miljonkordselt.
"Kes sa oled?"
Shay ei saanud aru, mis juhtus.
Ta armastas oma isa,
kes osutus narkodiileriks ja peeti kinni.
Shay pidas teda vaid oma isaks, mistõttu see ei saanud olla tõsi,
aga see oli tõsi.
Mida sa teed, kui su maailm kokku kukub?
Mis juhtub, kui kõik lihtsalt laguneb koost'?
Mis sinuga juhtuks, kui kõik laguneks koost'?
Kui kõik su unistused ja lootused puruneks korraga kildudeks?
Kui su abielu puruneks?
Kui karjäär, mida lootsid teha, ei töötanudki välja?
Mis siis, kui langesid lapsena kuritarvitamise ohvriks?
Kui keegi su lähedane kuritarvitas sind seksuaalselt?
Jne., jne.
Me kuuleme pidevalt sellistest asjadest
ja Shay on vaid üks näide haavatud, purustatud elust.
Mida ta tegi?
Võitles vastu, olles korraga sama supi sees.
Ta kakles, müüs ja tarbis narkootikume
ning ta elu oli täiega kontrolli alt väljas.
Kuniks hetkeni, mil ta ei suutnud enam
ja palus Jumalal üle võtta.
Osad teist tunnevad täna samamoodi.
Te elu läheb vaid allamäge ja te ei suuda seda peatada.
Olete kui lõksus ega saa sealt välja.
Te ei saa sealt välja.
Kuid teil on võimalus kutsuda Jumal oma ellu.
Nii palun, et lõpetaksite hetkeks kõik, mida teete
ja kuulaksite, mida mul on öelda.
Tahad sa saada vabaks?
Tahad sa kogeda rõõmu, lootust ja tulevikku?
Või jätkata surmaval allakäigu trepil, kus kõik on kontrolli alt väljas?
Pidevad uimastid, sisse-välja vanglast ja taastusravist.
Sisse-välja halvast abielust ja muudest jamadest.
Mida sa eelistaksid?
Ma tahan pakkuda sulle just praegu lootust
ja kui sa usud, mida ma ütlen
ja avad oma südame Jeesusele,
siis üks ime sünnib just praegu.
Nii et palu koos minuga, kus iganes sa ka oled.
Jäta hetkeks kõik oma toimetused ja ütle:
"Ma kuulsin seda venda ja usun, et tahan seda."
Kui nii, siis palu koos minuga, öeldes nii oma suu- kui südamega:
Issand Jeesus Kristus,
Sa tead seda keerist, kuhu olen kaasatud.
Sa tead kõiki kannatusi, mida olen kogenud.
Sa tead kõike valu, häbi ja kõike toimuvat.
Issand, ma ei taha seda enam. Ma tahan Sind.
Tahan olla osa Isa kojast.
Tahan omada peret, kuuludes Sinu perre.
Jeesus, tule mu südamesse
ja ela oma elu minu sees.
Ma elan Sulle ja teenin Sind kõik oma elupäevad.
Aitäh Sulle, Issand!
Aitäh Sulle, Jeesus!
Isa, ma palun kõigi eest, kes minuga palvetasid,
et Sa täidaks neid oma väe- ja võidmisega.
Las Su vägi langeda, Jeesuse nimel!
Täida neid oma Vaimuga
ja tee neist uus loodu Issandas.
Aitäh Sulle, Issand! Aamen.
Kui palusid seda palvet ja andsid oma elu Jumalale,
anna sellest TV7'le teada helistades 44 22 227.
Meil oleks hea meel sinust kuulda.
Piibel ütleb, et inglid taevas rõõmustavad,
kui üks patune maa peal parandab meelt,
mistõttu tea, et taeva inglid rõõmustavad sinu üle.
Nii et anna meile teada, kui kutsusid Jeesuse oma südamesse.
See oli ilus
ja usun, et väga paljud inimesed saavad vabaks.
Järgmisena lugu mehest, kes koges neerutsüsti tõttu suurt valu,
aga sai hetkega üleloomulikult terveks.
Lisaks vastused te küsimustele.
Tanya: "Tean kristlastest abielupaari, kus naine vihkab seksi.
Kui ta mees lahutaks ja abielluks uuesti,
kas see oleks abielurikkumine?"
Jääge meiega, et saada teada.
Kanname endaga liiga sageli mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati meiega,
meid rõhudes ja me tõelist rõõmu röövides.
Kuid Jumal ei taha, et oleksime kinni minevikus.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Iga lapse sees
on kangelane,
juht,
sõber,
keegi, kes aitab,
kes teeb, mis on õige
ja unistab kellekski saamisest.
Ometi vajavad nad meie abi selles.
Mida küll teha?
Mida küll öelda?
Kuidas end tunda?
Siin tulebki "Superraamat" appi,
varustades lapsi moraalsete ja vaimsete tõdedega
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD-klubiga,
saades osa selle uusimatest osadest.
Lisaks kaks koopiat teistega jagamiseks.
Telli "Superraamat" juba täna ja vaata, kuidas imed sünnivad!
Nüüd aga kohe te küsimuste juurde.
Tanyal on väga huvitav küsimus.
"Tean kristlastest abielupaari, kus naine vihkab seksi.
Mees teeb, mis suudab - viib prügi välja,
aitab, kuis oskab, teeb naisele komplimente,
viib ta kohtingutele ja kingib talle lilli.
Nad on käinud ka nõustaja juures, aga asjata.
Naine on öelnud, et ei mingit seksi peale menopausi.
Kas mees tohiks lahutada ja abielluda uuesti,
kui ta leiaks uue kristlasest kaaslase?
Kui ta seda teeks, kas see oleks abielurikkumine
ja kui on, siis kas ta kaotaks oma pääste?"
Palju küsimusi ühe korraga.
Ma ei usu, et inimene kaotaks lahutuse pärast oma pääste.
Kuid ma ei usu, et selline olukord annaks lahutusele alust.
Paulus ütles, et paar peaks hoidma lahku vaid juhul,
kui nad paastuvad
ja tulema siis jälle kokku, et kiusatused ei tabaks neid.
See naine muudab oma mehe aldiks kiusatuste suhtes,
nii et ta hakkab varem või hiljem otsima tröösti teise naise embusest.
Tröösti leidmine on miski, millele mehel on õigus.
See naine aga hoiab tagasi seda, mis ta mehele kuulub.
Küsisite nii palju küsimusi, et ma ei tea, kuidas vastata.
Kas selline olukord annab põhjust lahutuseks?
Ma ei tea.
On siin tegu teatud laadi hülgamisega?
Mulle meeldib muidu viidata "Pauline eelisele",
kus uskmatul abikaasal on õigus jääda eemale abielust, kui ta soovib
ja sel juhul võib ka usklik abikaasa minna oma teed.
Kuid kas see naine on eemaldunud sellest suhtest?
Tal on menopaus ja kõik need muud teemad.
Mul on väga kahju, aga vastus on, et ma ei tea.
Kas keegi kaotab lahutuse tõttu oma pääste,
siis vastus on "ei".
Mis aga puutub ülejäänusse, siis ma ei tea, mida öelda,
mistõttu need isikud peavad paluma Jumalalt tarkust.
Küll aga on selle naise teguviis vale. Seda võin ma küll öelda.
Nagu ütlesid - see muudab ta mehe aldiks kiusatuste suhtes.
Seetõttu Piibel ütlebki,
et saage jälle üheks, et te ei langeks kiusatuste küüsi.
Jah, palveks, paastuks ja Jumala otsimiseks
võib eralduda veidi,
kuid siis tuleb jälle kokku hoida, et mitte langeda kiusatustesse.
Muud ei oska ma öelda. - Sa vastasid juba hästi.
Robert: "Minusugused vanad inimesed mäletavad interneti-eelset aega,
kus olid elektriliinid, torujuhtmed jne.,
mis võimaldas kõigel hästi toimida.
Nii tundub minu jaoks vale küsimus,
kuidas kaitsta seda kõike interneti häkkerite eest.
Kuna kõik need asjad toimisid enne interneti ühendust hästi,
on see siis vajalik liita eluliselt tähtsaid üksusi internetiga,
mis muudab need haavatavaks netirünnakute suhtes?"
Usun, et esitate vale küsimuse.
Elektriliinidel pole internetiga midagi pistmist.
Elektriliinid on ühendatud seeläbi, et elektri liikumine käib trafode kaudu,
varustades ka te kodu elektriga.
Sel pole internetiga mingit pistmist.
Probleem tekkib siis, kui elektri liikumine sattub ohtu.
Internet on aga midagi muud.
Jah, me saaks kenasti hakkama ka internetita,
aga kindlasti mitte ilma elektriliinideta.
Manoma: "Matteuse 5:29 on öeldud:
"Kui su parem silm ajab sind patustama,
kisu ta välja ja heida minema."
Mida aga siis teha, kui aju põhjustab probleeme?
Kogen sageli ootamatuid halbu mõtteid,
roppe sõnu, mida ise ei kasutagi
ja palju muid asju, mis on täiega üle võlli.
Vaevalt, et Jumal tahaks kellegi aju läbi lõigata,
mistõttu kuidas siis valvata oma mõtteid?"
Piiblis on öeldud:
"Kuidas hoiab noor inimene oma teeraja selge?
Kui ta seda peab sinu sõna järgi.
Ma panen su sõna tallele oma südamesse,
et ma ei teeks pattu sinu vastu."
Peate lihtsalt keskenduma Jumala Sõnale.
Ärge öelge, et ei suuda kontrollida oma mõtteid.
Jah, me meeltesse võib tõusta palju asju,
aga kui jääte neid oma peas ketrama, siis muutub see probleemiks.
Kuid te saate käskida oma tähelepanul
suunduda millegi muu peale.
Kui te tähelepanu on pornol ja siivututel asjadel
ja te mõtlete sellele pidevalt, siis muidugi on teil halvad mõtted.
Seetõttu tulebki mõelda Jumala Sõnale.
Me puhastame oma meeli keskendudes Jumala Sõnale.
Nii et täitke oma elu Jumala Sõnaga ja see lööb ka muud lood välja.
Kuid selleks pole tõesti vaja aju läbi lõikamist.
Diana: "Paljud Jeesuse jüngrid surid kohutavat surma.
Kuna Jumal on palju võimsam, kui saatan,
siis kuidas Ta lasi sel sündida?"
Jumal ei ole veel saatanat täielikult kinni sidunud
ja saatan vihkab Jumala rahvast.
Jeesus hoiatas oma jüngreid, et neid ootab ees tagakius.
Ka Paulus ütles, et saame kogema katsumusi ja pinget.
Me elame maailmas, kus valitseb saatan ja lihalik loomus.
Saatan, kes käib endiselt ringi nagu möirgav lõvi,
otsides, keda neelata.
Kes motiveeris Adolf Hitlerit?
Kes motiveeris Stalinit või teisi kohutavaid valitsejaid?
Saatan.
Ja kuna saatana tegevusele pole veel lõplikult piiri pandud...
Tuleb aeg, kus ta seotakse kinni ja heidetakse igavesse tulle,
aga hetkel on ta veel vabaduses
ja tegutseb ka kristlaste vastu, sest ta vihkab neid.
Paulus ütles: "...oma ihus ma täidan puuduvat osa Kristuse kannatustest"
Meid on hoiatatud selle eest.
Tean, te arvate, et me ei peaks kogema neid asju...
Samas, me saame siduda saatanat omaenda hääle kaudu
ja seetõttu ka takistada teatud asjadel sündimast me elus.
Huvitavad küsimused täna. - Kohe täiega.
Ja head vastused ka. - Annan oma parima.
Järgmiseks: Meeletu valu pidurdas ühe mehe golfimängu.
Arsti määratud valuvaigistitest oli vaid vähe kasu.
Kuidas siis see golfimängija taas löögi valmiks sai
ja miks ta sellest teistest rohkem šokeeritud oli?
Ta räägib sellest kohe varsti ise.
RÕÕM - PÜÜA SEE KINNI!
Lõikav valu paremas küljes -
see on see, mida Joe koges igakord, kui kummardas või pööras.
See tekitas paraja kaose ta golfi mängimises.
Kuidas ta siis korraga valuvabalt tagasi ree peale sai?
Kohe näete.
Joel on pikk ajalugu Klubiga 700,
mis sai alguse juba 1976. aastal,
kui ta palus koos Pat Robertsoniga päästepalve.
Otsekui välk läbistas mu ihu, kui selle palve palumise lõpetasin.
Oleksin kui pistnud sõrme elektripistikusse.
Samas ei teadnud ikka veel, mida oma eluga peale hakata.
Jumal aga juhtis mu ellu erinevaid inimesi
just siis, kui neid vajasin, et hoida mind õigel teel.
Joe'i usk kasvas üle aastate,
ammutades rohkelt julgustust Pat Robertsoni õpetustest
ja Klubi 700 saadetest.
Vaatasin Klubi 700 igapäevaselt.
See kõik oli väga inspireeriv.
Nautisin erinevaid lugusid
ja ka palve ajal jagatud tunnetusesõnu.
Kuid tal polnud aimugi,
et selline tunnetusesõna võiks puudutada teda isiklikult.
Joel tekkisid 2019. aasta jaanuaris paremas küljes tõsised valud.
Tavaliselt hommikuti, kui voodist tõusin
ja kummardusin sokke või jalatseid jalga panema.
Ka igasugused pööramised või millegi maast üles võtmine -
kõik põhjustasid mu paremas küljes seda torkavat valu.
Joe läks arstile, kes lasi talle ultraheli teha.
See näitas väikest tsüsti ta paremas neerus,
mis tegi küll valu, aga samas oli healoomuline.
Nii kirjutas arst talle vaid valuvaigisteid.
Ma ei tahtnud neid ka üle võtta, nii et võtsin vaid tableti päevas.
Ühe 800 mg Ibuprofeeni.
Kuid samas tegin seda pidevalt, iga päev.
Pensionärina meeldib Joe'le lõõgastumiseks golfi mängida.
Valu aga muutis selle nautimise võimatuks.
Löömine polnudki nii hull,
aga palli august välja koukimine küll.
Igasugune keskosast kummardumine põhjustas valu.
Joe mõtles küll palvetada selle valu pärast,
aga samas pidas seda osaks vananemisest.
Mõtlesin, et Jumalal on suuremaidki asju, millega tegeleda.
Miks pidanuksin siis Teda selle väikese valuga vaevama.
Tundsin, et pean sellega lihtsalt hakkama saama.
Kuniks Joe vaatas ühel juunikuu hommikul Klubi 700.
Ta käis just tassitäie kohvi järel, kui kuulis Gordonit ütlevat:
"Kellelgi on probleeme parema neeruga."
See põhjustab tohutut valu ja põletikku.
Ka neerukive.
Jumal tervendab selle just praegu,
mistõttu võta see vastu Jeesuse nimel.
Panin koheselt oma käe oma külje peale,
sinna veidi rõhudes ja koos Gordoniga kaasa paludes.
Joe üllatuseks kadus valu koheselt.
Olin täiega hämmingus,
sest olin Klubi 700 kaudu näinud neid asju sündimas kellegi teisega.
Kui see aga juhtub su endaga...
siis see tugevdab su usku.
Ja sa koged, et see tõesti on tehtav; et Jumal tegutseb su elus ja on kohal.
Ta kuuleb mind ja tunneb mind.
Mul pole vähimatki kahtlust, et Jumal on imeline.
Joe on taas tagasi golfiväljakul,
jagades rõõmuga oma imest teistega, kes vajavad ka tervenemist.
See on Jumala tingimusteta armastus sinu suhtes.
Sa oled Tema laps
ja Ta tahab, et sul oleks hea elu ning sa naudiks oma aega.
Ma ei usu, et Jumal tahaks, et kannataksid.
Õige tähelepanek, Joe - Jumal ei taha, et keegi kannataks,
vaid et meil läheks hästi nagu läheb ka hästi me hingel.
Siin veel üks tagasiside:
"Peale 6-nädalast tohutut seljavalu
läks 88-aastase Alabamas elava Wanda olukord aina hullemaks.
Ta vaatas enne arstile minekut me saadet
ja kuulis Wendyt ütlemas:
"Kellegi puus ja selgroog on paigast ära
ja te olete valudes.
Samas see pole skolioos.
Te puus ja selg saavad nüüd terveks."
Wanda tundis enda selles ära ja valu lahkus koheselt,
mispeale Wanda tänab Jumalat.
Dalel oli 6 nädalat pidev kõhulahtisus ja ta kaotas kaalu.
Ta käis 5 korda arstide juures, kes määrasid talle erinevaid ravimeid.
Üks neist parasiitide välja ajamiseks.
Ühedki neist aga ei toiminud.
Siis aga palvetas Pat siin saates, öeldes: "Kellelgi on sooltes parasiit,
mis põhjustab pidevat kõhulahtisust ja kõhuvalu.
Tunnete kuumust oma ihus, sest Jumal tervendab teid."
Järgmisel hommikul oli kõik korras ja Dale oli terve. Tänu Jumalale!
Ravimid ei mõjunud, aga Ülemarst mõjus.
Tahame paluda ka kõigi teie eest.
Jumal on nii hea ja ma tahan, et usuksite seda.
Liidame nüüd Wendyga käed ja palume.
Isa, ma tänan Sind Jeesuse nimel Püha Vaimu võidmise eest.
Kellelgi on keel paistes, sest seal on üks mädapaise.
Te nimi on Michelle.
Pange oma käsi oma suu peale ja Jeesus puudutab teid.
Üks tugevalt usklik naine on saanud halva diagnoosi,
aga olete lakkamatult kuulutanud, et olete Jeesuse vermete läbi terve.
Jumal ütleb, et see tõesti on nii, mistõttu võtke oma tervenemine vastu,
sest see on juba tehtud lugu!
Ühel meesterahval on alaseljaga probleeme.
Pange oma käsi sinna peale ja Jumal tervendab teid
ja te valu kaob täienisti Jeesuse nimel.
Kellegi aju on olnud kui udu sees,
aga korraga te kogete, otsekui elekter läbistaks teid
ja te saate terveks Jeesuse nimel.
Aitäh Issand!
Võtke meiega ühendust, kui tarvis.
Lõpetuseks aga Psalm 18:32:
"See on Jumal, kes paneb rammu mu vööle
ja teeb laitmatuks mu tee."
Kõike head!
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi on elu kuidagi tühi. Midagi on nagu puudu.
Vaid Jumal saab anda me elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata "Klubi 700" saadet.
Kui vajad rääkida kellegagi, kes hoolib,
helista TV7'sse: 44 22 227 või kirjuta: palve@tv7.ee
Tõlge: Anne-Ly Raukas